CELEX: 32006R0957
Language: hu
Date: 2006-06-28 00:00:00
Title: A Bizottság 957/2006/EK rendelete ( 2006. június 28. ) egyes áruk Kombinált Nómenklatúra szerinti besorolásáról és a 48/90/EGK bizottsági rendelet módosításáról

29.6.2006   
            
            
               HU
            
            
               Az Európai Unió Hivatalos Lapja
            
            
               L 175/45
            
         
      A BIZOTTSÁG 957/2006/EK RENDELETE
   
   (2006. június 28.)
   egyes áruk Kombinált Nómenklatúra szerinti besorolásáról és a 48/90/EGK bizottsági rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk besorolásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet valamely más közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazása céljából.
            
         
               (3)
            
            
               Az említett általános szabályok értelmében az e rendelet mellékletében található táblázat 1. oszlopában leírt árukat, a 3. oszlopban feltüntetett indokok alapján, a táblázat 2. oszlopában feltüntetett KN-kódok alá kell besorolni.
            
         
               (4)
            
            
               Szükséges rendelkezni arról, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikkének (6) bekezdése értelmében a tagállamok vámhatóságai által kibocsátott, és az ezzel a rendelettel nem összhangban lévő, az áruk Kombinált Nómenklatúrába történő besorolására vonatkozó kötelező érvényű tarifális felvilágosítást a jogosult három hónapos időszakon belül továbbra is felhasználhatja.
            
         
               (5)
            
            
               Az egyes árucikkeknek Kombinált Nómenklatúra szerinti besorolásáról szóló, 1990. január 9-i 48/90/EGK bizottsági rendeletben (3) szereplő „pontmátrixos kijelzők” besorolása téves besorolásokat eredményezett, ennélfogva törölni kell a rendelet mellékletének 2. pontját.
            
         
               (6)
            
            
               A Vámkódex Bizottság nem nyilvánított véleményt az elnök által megállapított határidőn belül a mellékelt táblázatban szereplő 3. számú termék vonatkozásában.
            
         
               (7)
            
            
               Az e rendeletben előírt intézkedések összhangban vannak a Vámkódex Bizottság véleményével a mellékelt táblázatban szereplő 1. és 2. termék vonatkozásában,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában feltüntetett KN-kódok alá kell besorolni.
   2. cikk
   A 2913/92/EGK rendelet 12. cikkének (6) bekezdése értelmében a tagállamok vámhatóságai által kibocsátott, az ezzel a rendelettel nem összhangban lévő, kötelező érvényű tarifális felvilágosítás három hónapos időszakon belül továbbra is felhasználható.
   3. cikk
   A 48/90/EGK rendelet mellékletének 2. pontját törölni kell.
   4. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. június 28-án.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb a 838/2006/EK rendelettel (HL L 154., 2006.6.8., 1. o.) módosított rendelet.
   
      (2)  HL L 302., 1992.10.19., 1. o. A legutóbb a 648/2005/EK európai parlamenti és tanácsi rendelettel (HL L 117., 2005.5.4., 13. o.) módosított rendelet.
   
      (3)  HL L 8., 1990.1.11., 16. o. A legutóbb a 705/2005/EK rendelettel (HL L 118., 2005.5.5., 18. o.) módosított rendelet.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Monokróm passzív mátrix folyadékkristályos kijelző-technológián alapuló grafikus és alfa-numerikus kijelző.
                              A kijelző számos ponttal (64 sorba és 240 oszlopba rendezve) ellátott két üveglemez vagy üveglap közé rétegelt folyadékkristályos rétegből és egy C-MOS technológiájú elektronikus interfészkártyából áll.
                              Más termékekkel is egybeépíthető.
                              Videoképek megjelenítésére nem képes.
                           
                        
               
                  8531 20 95
               
               
                  A besorolást a Kombinált Nómenklatúra 1. és 6. általános értelmezési szabálya, valamint a 8531, 8531 20 és 8531 20 95 KN-kódok szövege határozza meg.
                  A kijelző elektronikus interfészkártyával rendelkezik, így nem sorolható be úgy, mint a 9013 vámtarifaszám alá tartozó folyadékkristályos készülék (lásd még a HR-Magyarázat 9013 vámtarifaszámhoz tartozó magyarázatának (1) pontját).
                  A képernyő nem foglal magában videojeleket lejátszó elektronikát, így nem sorolható be úgy, mint a 8528 vámtarifaszám alá tartozó videomonitor.
                  A kijelző a 8531 vámtarifaszám alá tartozó jelzőtábla, és mint ilyen csak grafikus és alfa-numerikus (írás)jelek megjelenítésére képes (lásd még a HR-Magyarázat 8531 vámtarifaszámhoz tartozó magyarázatának (D) pontját).
               
            
                  
                              2.
                           
                           
                              „LCD modul (érintőképernyős típus)”-ként ismert termék, aktív mátrix folyadékkristályos készülék formájában, hátsó fényforrással, inverterekkel és csak a pixel (képelem) vezérlésére szolgáló vezérlőelektronikát tartalmazó nyomtatott áramköri kártyákkal. A folyadékkristályos készülék két üveglemez közé rétegelt folyadékkristályos réteget tartalmaz. Az üvegcellák külső rétege vékony, elektromosan vezető és ellenálló fémréteggel beborított.
                              A modul vékonyfilm-tranzisztor technológián (TFT) alapul. Teljes mérete 34,5 (szélesség) × 35,3 (magasság) × 16,5 (mélység) cm, és képátmérője 38,1 cm (15″).
                              A modul nem foglal magában bármely más elektronikus alkotóelemet (például tápegységet, videokonvertert, frekvenciaosztót, tunert stb.), vagy más készülékekhez való kapcsolódásra szolgáló interfészeket.
                           
                        
               
                  8548 90 90
               
               
                  A besorolást a Kombinált Nómenklatúra 1. és 6. általános értelmezési szabálya, a XVI. Áruosztályhoz tartozó Megjegyzések 2. c) pontja, valamint a 8548, 8548 90 és a 8548 90 90 KN-kódok szövege határozza meg.
                  A modul olyan alkatrész, amely a XVI. Áruosztályba tartozó, meghatározott fajtájú géppel történő használatra nem kizárólag vagy elsősorban alkalmas, így a XVI. Áruosztályhoz tartozó Megjegyzések 2. c) pontja alapján a 8548 vámtarifaszám alá kell besorolni.
               
            
                  
                              3.
                           
                           
                              „LCD modul”-ként ismert termék, aktív mátrix folyadékkristályos készülék formájában, hátsó fényforrással, inverterekkel és csak a pixel (képelem) vezérlésére szolgáló vezérlőelektronikát tartalmazó nyomtatott áramköri kártyákkal.
                              A modul vékonyfilm-tranzisztor technológián (TFT) alapul. Teljes mérete 75,9 (szélesség) × 44,9 (magasság) × 4,9 (mélység) cm, képátmérője 81,6 cm (32″), és felbontása 1 366 × 768 pixel.
                              A modul nem foglal magában bármely más elektronikus alkotóelemet (például tápegységet, videokonvertert, frekvenciaosztót, tunert stb.), vagy más készülékekhez való kapcsolódásra szolgáló interfészeket.
                           
                        
               
                  8529 90 81
               
               
                  A besorolást a Kombinált Nómenklatúra 1. és 6. általános értelmezési szabálya, a XVI. Áruosztályhoz tartozó Megjegyzések 2. b) pontja, valamint a 8529, 8529 90 és a 8529 90 81 KN-kódok szövege határozza meg.
                  A modul nem sorolható be a 9013 vámtarifaszám alá, mert hátsó fényforrást, invertereket és csak a pixel (képelem) vezérlésére szolgáló vezérlőelektronikát tartalmazó nyomtatott áramköri kártyákat foglal magában (lásd még a HR-Magyarázat 9013 vámtarifaszámhoz tartozó magyarázatának (1) pontját).
                  A modul nem sorolható be a 8473 vámtarifaszám alá automatikus adatfeldolgozó gép kijelző egységének alkatrészeként, mert egy 8471 vámtarifaszám alá tartozó automatikus adatfeldolgozó géppel történő használatra nem kizárólag vagy elsősorban alkalmas.
                  A modul nem sorolható be a 8531 vámtarifaszám alá, mert tulajdonságai miatt nem tekinthető a 8531 vámtarifaszám alá tartozó elektromosan működő vizuális jelzőberendezésnek vagy egy ilyen készülék alkatrészének (lásd még a HR-Magyarázat 8531 vámtarifaszámhoz tartozó magyarázatát).
                  Tulajdonságai miatt (mint például méretek és felbontás) a modult a 8529 vámtarifaszám alá kell besorolni, mert kizárólag vagy elsősorban a 8528 vámtarifaszám alá tartozó készülékkel való használatra alkalmas.